text: Borgerlige begravelser: De færreste aner, hvad de skal gøre
  14 marts 2017 kl. 16.07
  Ateistisk Selskab bebrejder staten, at den ikke informerer om begravelser uden om kirken.
  De fleste danskere aner ikke, hvordan de skal gribe det an, hvis en pårørende ønsker en borgerlig begravelse uden kirkens ritualer. Det siger Kurt Bilsbo fra Ateistisk Selskab, og han giver staten skylden.
  Kurt Bilsbo, Ateistisk Selskab: "Vi kunne ønske bedre information fra staten. Den har overladt det til kirken, men det er umoralsk"
  - Vi kunne ønske bedre information fra staten. Den har overladt det til kirken, men det er umoralsk overfor de mennesker, som netop ikke tror på kirken, siger Kurt Bilsbo, der er bestyrelsesmedlem og tidligere formand for Ateistisk Selskab.
  Mange mennesker tror, de skal henvende sig til præsten, men det skal de ikke. De skal gå til Borgerservice. Du kan læse mere om Ateistisk Selskab på deres hjemmeside. 
  Hør ham uddybe det her i et interview med TV SYDs studievært, Eva Jacobsen:
  
  
  